# Arizona Bay

Arizona Bay (lit. Badia Arizona) és un àlbum del comediant Bill Hicks, publicat a títol pòstum l'any 1997 per Rykodisc. Va ser publicat juntament amb Rant in E-Minor, tres anys després de la seva mort. El títol de l'àlbum fa referència a l'esperança que Los Angeles caurà un dia a l'oceà per culpa d'un gran terratrèmol. Hicks expressa que el món serà un lloc millor sense Los Angeles:
| « | Ahhh, it's gone, it's gone, it's gone...All the shitty shows are gone, all the idiots screaming in the fucking wind are dead, I love it...leaving nothing but a cool, beautiful serenity called Arizona Bay. That's right, when L.A. falls in the fucking ocean and is flushed away, all it will leave is Arizona Bay. | » |

## La música

Diversos discos d'en Bill Hicks són únics en el sentit que tenen música de fons, afegida per a millorar l'estat d'ànim de l'audiència. Va ser afegida després de la gravació inicial i és creació del mateix Bill Hicks.
Segons Kevin Booth en el documental Dark Poet de la BBC, fou durant les primeres gravacions de les sessions d'Arizona Bay, al voltant de Nadal del 1992, que Hicks va començar a sofrir dolors al costat, que més tard seria diagnosticat com a càncer. Després de rebre la mala notícia, Hicks va dedicar part del seu temps a mesclar música per a Rant in E-Minor i Arizona Bay, anomenant-ho el seu Dark Side of the Moon (Costat fosc de la Lluna).

## Llista de cançons

Tota la música creada per Bill Hicks
* "Goodbye You Lizard Scum" – 3:52
* "Step on the Gas (L.A. Riots)" – 4:50
* "Hooligans" – 4:20
* "Officer Nigger Hater" – 5:27
* "As Long as We're Talking Shelf Life (Kennedy)" – 5:00
* "Elephant Is Dead (Bush)" – 1:57
* "Me & Saddam" – 3:10
* "Bullies of the World" – 1:22
* "Shane's Song" – 2:03
* "Dinosaurs in the Bible" – 5:45
* "Living God" – 1:05
* "Marketing & Advertising" – 4:38
* "Don't Talk for Me" – 1:40
* "Clam Lappers & Sonic the Hedgehog" – 3:02
* "She's Got a Broken Heart" – 1:09
* "Pussywhipped Satan" – 4:40
* "L.A. Falls" – 3:54
* "Elvis" – 8:05

## Personal

* Bill Hicks - Veu, guitarra
* Kevin Booth - Baix, teclat, percussió, productor

## Referències en la cultura pop

El videojoc Deus Ex, ambientat a mitjans del segle xxi, mostra referències d'un terratrèmol destruint Los Angeles l'any 2030 i creant la badia Arizona.
La banda Tool va publicar la cançó "Ænema", de l'àlbum Ænima, que repeteix el fet de Los Angeles enfonsant-se dins la badia Arizona. La cançó inclou un fragment que diu "Learn to swim, see you down in Arizona Bay" (Apreneu a nadar, ens veiem allà a la badia Arizona). Juntament amb això, hi ha imatges dins la coberta del discs mostrant un mapa de Califòrnia abans i després del terratrèmol. Bill Hicks ha estat sempre una forta influència pels discos de la banda:
    "Qui és el que parla al principi de "Third Eye"? - És el ja anomenat Bill Hicks, són trossets de les seves actuacions de comèdia, de "The War On Drugs" (del seu disc Dangerous) i "Drugs Have Done Good Things" (de Relentless). De fet, en el seu disc Rant in E-Minor, es refereix al fet que grans dosis d'al·lucinògens li han "netejat el seu tercer ull."

## Referències

* 1 2 «www.billhicks.com secció biografia». Arxivat de l'original el 2018-06-26. [Consulta: 16 setembre 2009].
* ↑ «Entrevista amb Warren Spector». Arxivat de l'original el 2011-05-25. [Consulta: 16 setembre 2009].
* ↑ Tool FAQ